संत प्रताप गिरि की पुण्यतिथि 30 को मनेगी, कार्यक्रम शुरू
जोधपुर. दशनामीसंत प्रताप गिरि महाराज की 23वीं पुण्यतिथि 30 दिसंबर को श्रद्धापूर्वक मनाई जाएगी। इस अवसर पर होने वाले छह दिवसीय कार्यक्रमों की शुरुआत सत्संग, हवन पूजा-अर्चना से हुई। गादीपति महंत देवगिरी महाराज ने बताया कि सैनाचार्य स्वामी अचलानंद गिरि महाराज के सान्निध्य में बरसी महोत्सव मनाया जा रहा है। उन्होंने बताया कि मुख्य समारोह 30 दिसंबर को होगा। इस अवसर पर सुबह भक्तजनों द्वारा प्रताप गिरि महाराज की समाधि पर चादर चढ़ा पुष्पांजलि अर्पित की जाएगी। तत्पश्चात महाप्रसादी होगी, रात्रि में आरती, सत्संग भजन संध्या होगी। उन्होंने बताया कि महंत श्रीधर गिरि महाराज के विशिष्ट आतिथ्य में होने वाले कार्यक्रम की अध्यक्षता कबीरपंथी महंत मदन धारु करेंगे। वहीं सत्संग उद्घोषक के रूप में महंत भंवर गिरि, महंत गणेश गिरि, संत प्रेम मलगट, भोमियाजी कोटवाल अशोक उपस्थित रहेंगे। कार्यक्रम को लेकर रमेश सोनी, मोहन मेघवाल, राजेंद्रसिंह राठौड़, सोहनसिंह सुराणा, आईदान डेढ़वाल, शक्तिसिंह पड़िहार, ज्ञानेंद्रसिंह राठौड़, छोटूराम लूता, शंकर गोयल, गिरधारी गोयल, राजू पालीवाल सहित अनेक कार्यकर्ताओं को विभिन्न जिम्मेदारियां सौंपी गई हैं।
awa_Deva hin_Deva